20/07/2018 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia con data 11 de xullo e 2018, ditou o seguinte DECRETO: “ASUNTO: DELEGACIÓN DE ATRIBUCIÓNS DO ALCALDE PARA A XESTIÓN DO PLAN DE REVITALIZACIÓN DO BARRIO HISTÓRICO DA CORUÑA. Mediante Decretos do 15 e 18 de xuño, do 22 e 31 de xullo, do 7 de outubro, do 24 de setembro, do 13 de novembro, e do 15 e 23 de decembro de 2015 e, do 23 de febreiro, do 15 de xuño e do 26 de decembro de 2016, 17 de abril e 28 de xuño de 2017, 12 de xaneiro e 2 de marzo de 2018, esta Alcaldía acordou a organización e estrutura da organización municipal executiva, así como delegacións das súas atribucións de conformidade co establecido na Lei 7/85, do 2 de abril, Reguladora das Bases do Réxime Local, Lei 5/97, 22 de xullo de Administración Local de Galicia, Regulamento Orgánico Municipal e Regulamento de Organización, Funcionamento e Réxime Xurídico das Entidades Locais (RD 2.568/1986, do 28 de novembro). A Cidade Vella é un barrio da cidade con características moi singulares. Está afectado pola súa declaración como conxunto histórico-artístico e, consecuentemente por unha severa protección dos valores arquitectónicos, arqueolóxicos, históricos e patrimoniais que atesoura. O seu réxime urbanístico é o contido no PEPRI da Cidade Vella e da Pescaría. A realidade do barrio histórico non se aparta demasiado da que afecta ao conxunto da cidade da Coruña, pero presenta caracteres especiais en materias como a mobilidade, o espazo público, o interese patrimonial e turístico, o medio ambiente, a actividade económica ou a demografía. Algunhas destas debilidades poden converterse en oportunidades que signifiquen melloras medioambientais, calidade de vida e unha fonte de innovación e actividade económica rendible e sostible que quite o máximo proveito do carácter singular do barrio, mellore a súa calidade urbana e reforce a conectividade co resto da cidade. A implantación do Plan de Revitalización da Cidade Vella da Coruña precisa dunha boa coordinación e xestión entre os diversos órganos da acción administrativa do Concello e fóra do Concello. En uso das atribucións legalmente conferidas a esta Alcaldía nos artigos 124.4 e 124.5 da citada Lei 7/85, e do Título X do Regulamento Orgánico Municipal, RESOLVO: Para a xestión e coordinación do Plan de Revitalización da Cidade Vella, deléganse ao Concelleiro de Rexeneración Urbana e Dereito a Vivenda as seguintes atribucións: Primeira. –Todas aquelas atribucións da Alcaldía que, sendo delegables, se exerzan para a planificación, xestión, execución e coordinación das diversas actuacións municipais que teñen por obxecto o ámbito físico ou de influencia da Cidade Vella. Especialmente se lle delegan as atribucións para emitir instrucións sobre a materia e requirir do persoal directivo ou funcionario de calquera área os informes ou actuacións que precise, sempre que teñan relación co contido desta delegación. Segunda. –As competencias delegadas noutros órganos non se modifican; pero deberán axustarse ás normas de coordinación establecidas polo Concelleiro cando afecten ou se executen na Cidade Vella, en particular cando se trate de funcións relacionadas coas liñas de acción do plan. Terceira. –Corresponde ao Alcalde a resolución das incidencias de coordinación con outras concellerías en caso de que sexa necesaria ou así se requira. Pazo Municipal da Coruña, a once de xullo de 2018. O Alcalde, Xulio Xosé Ferreiro Baamonde. Asdo.” A Coruña, 16 de xullo de 2018. O Alcalde P. D. D.ª María Eugenia Vieito Blanco